**UPIS U PRVU GODINU SVEUČILIŠNOG PRIJEDIPLOMSKOG STUDIJA**

Pravo na upis imaju osobe koje su položile državnu maturu, prešle prag na Dodatnoj provjeri specifičnih motoričkih znanja i sposobnosti i nalaze se na listi za upis na Kineziološki fakultet Osijek

**RASPORED UPISA:**

Upisi u 1. godinu **sveučilišnog prijediplomskog studija Kineziologija** obavit će se na Kineziološkom fakultetu Osijek, Drinska 16a po rasporedu kako slijedi:

**Četvrtak – 17.07.2025.**

* REDOVITI studenti - Mjesta na rang listi od 1 do 30– u 9:30 sati
* SVI izvanredni studenti - u 11:00 sati

**Petak - 18.07.2025.**

* REDOVITI studenti - Mjesta na rang listi od 31 do 60– u 9:30 sati

**MOLIMO KANDIDATE ZA UPIS DA DOĐU U TOČNO NAZNAČENOM DATUMU I VREMENU kako bi se upisi obavili brže bez nepotrebnih čekanja.**

**TIJEK UPISA**

1. Dolazak pred dvoranu za upise (prizemlje - lijevo) prema gornjem rasporedu – sa svim dokumentima potrebnim za upis i **potvrdama o uplati**

2. Organizirano i vođeno popunjavanje obrazaca (svi zajedno – prema uputama koje ćete dobiti od zaposlenika Fakulteta)

3. Predaja dokumenta i popunjenih obrazaca

4. Odlazak u referadu po Potvrde o upisu (po potrebi)

5. Završetak upisa

**DOKUMENTI ZA UPIS**

Za upis se prilažu izvorni dokumenti i ostalo kako slijedi:

▪ potvrda o položenoj državnoj maturi ili potvrda o položenim ispitima državne mature – **original**

▪ svjedodžba o završenoj srednjoj školi – maturalna svjedodžba **- original**

▪ uvjerenje o prebivalištu ili preslika osobne iskaznice

▪ dvije fotografije (3,5×4,5)

▪ plaćena uplatnica u iznosu od 58,70 eura za troškove prijave, upisa i upisnih materijala i za izdavanje studentske iskaznice (X-ice)

▪ plaćena uplatnica za školarinu u iznosu od 1.330,00 eura za **redovite studente koji su iskoristili pravo prvog upisa u redovitom statusu na nekom drugom fakultetu (*studenti koji su u prethodnoj akademskoj godini stekli najmanje 55 ECTS bodova na prethodnom studijskom programu, odnosno najmanje 30 ECTS bodova u slučaju da su studenti s utvrđenim invaliditetom od 60 posto ili više ne plaćaju školarinu)***

▪ plaćena uplatnica za školarinu u iznosu od 1.330,00 eura za **izvanredne studente**

▪ obrasce za upis kandidat će dobiti na Fakultetu (matični list, upitnik za studenta, privolu/suglasnost za korištenje osobnih podataka, obrazac za sportaše, obrazac za invalide i ugovor o studiranju).

**Studenti koji na dan upisa ne budu imali Potvrde o položenoj državnoj maturi ili Svjedodžbu o završenoj srednjoj školi, iste mogu donijeti u periodu od 2. do 5. rujna 2025. godine.**

**Svi studenti (redovni i izvanredni) su obavezni imati X-ice.**

Za studente koji ne mogu doći osobno na upis – upis u njihovo ime mogu obaviti netko drugi. **Osoba koja upisuje nekog drugog obvezna je imati ovjerenu punomoć i svu traženu dokumentaciju.**

**VISINA TROŠKOVA STUDIRANJA I TROŠKOVI UPISA NA STUDIJ**

**Redovni studenti** ne plaćaju školarinu prilikom upisa u prvu studijsku godinu, ako upisuju prvu studijsku godinu prvi put. Ukoliko su iskoristili pravo prvog upisa na redovni studij na nekom drugom fakultetu dužni su platiti troškove studiranja u iznosu od 1.330,00 eura ***(studenti koji su u prethodnoj akademskoj godini stekli najmanje 55 ECTS bodova na prethodnom studijskom programu, odnosno najmanje 30 ECTS bodova u slučaju da su studenti s utvrđenim invaliditetom od 60 posto ili više ne plaćaju školarinu)***

**Izvanredni studenti** plaćaju troškove studiranja u iznosu od 1.330,00 eura.

**Svi studenti su obavezni platiti troškove upisa u iznosu od 58,70 eura.**

Projekti Studentskog zbora u iznosu od 7,00 eura i cijena izdavanja studentske iskaznice (X-ice) u iznosu 11,70 eura su uključene u ovaj iznos.

1. Troškovi upisa, projekti Studentskog zbora i troškovi izdavanja studentske iskaznice (X-ice) uplaćuju se na **na žiro račun Fakulteta** broj:

**PLATITELJ:** **Ime i prezime pristupnika**, adresa, mjesto stanovanja   
**IZNOS:** 58,70 eura

**PRIMATELJ:** Kineziološki fakultet Osijek , Drinska 16a, Osijek  
**IBAN RAČUNA:** HR42 2500 0091 1015 07830

**MODEL:** HR00

**POZIV NA BROJ PRIMATELJA:** OIB studenta

**OPIS PLAĆANJA:** Troškovi upisa

1. Troškovi studiranja (školarina) uplaćuje se na **na žiro račun Fakulteta** broj:

**PLATITELJ:** **Ime i prezime pristupnika**, adresa, mjesto stanovanja   
**IZNOS:** 1.330,00 eura (redovni kojima nije prvi upis) ili 1.330,00 eura (izvanredni)

**PRIMATELJ:** Kineziološki fakultet Osijek , Drinska 16a, Osijek  
**IBAN RAČUNA:** HR42 2500 0091 1015 07830

**MODEL:** HR00

**POZIV NA BROJ PRIMATELJA:** OIB studenta

**OPIS PLAĆANJA:** Troškovi studiranja (školarina)

**Osijek, 9. srpnja 2025.**